Държавен вестник, бр. 2, 2009 г., стр. 37

Б Р О Й  2
Д Ъ Р Ж А В Е Н   В Е С Т Н И К
С Т Р .  37
Член 34—Музеи
Двете страни насърчават сътрудничеството
между държавните музеи на България и феде-
ралните музеи на Австрия. В тази връзка двете
страни изразяват съгласието си, че предвид
юридическата самостоятелност на музеите про-
екти за експозиции както от финансова, така и
от организационна гледна точка могат да се
осъществят чрез директен контакт между за-
интересованите институции.
Член 35—Изложби
1. Двете страни приветстват обмена на из-
ложби въз основата на отделно подписан дого-
вор между съответните организации.
2. Изготвянето и оценката на предложения
за конкретни проекти се извършват в рамките
на директен контакт между компетентните
институции на двете държави.
Член 36—Защита на паметниците
на културата
Двете страни активизират сътрудничество-
то в областта на опазване и социализация на
своето културно-историческо наследство.
Двете страни си съдействат за популяри-
зиране на своето културно-историческо
наследство.
Двете страни се договарят да обменят по
двама експерти за по пет дни в областта на
опазване на културно-историческото наследст-
во през срока на действие на програмата.
Член 37—Защита на културни ценности
Двете страни развиват сътрудничеството си
в областта на борбата с незаконния трафик на
културни ценности, принадлежащи към архео-
логическото, историческото, художественото и
етнографското наследство. В рамките на дей-
стващите си законодателства двете страни об-
менят информация с цел улесняване връщане-
то на изгубени или незаконно изнесени култур-
ни ценности.
Член 38—Културен институт
“Дом Витгенщайн”
Двете страни приветстват дейността на Бъл-
гарския културен институт “Дом Витгенщайн”
във Виена и насърчават осъществяването на
съвместни проекти.
Член 39—Културен и изследователски
център “Елиас Канети”
Двете страни приветстват научното и кул-
турното сътрудничество в рамките на Между-
народния културен и изследователски център
“Елиас Канети” в Русе.
Член 40—Библиотечно дело
Двете страни приветстват прякото сътруд-
ничество в областта на библиотечното дело.
Член 41—Нематериално културно наследство
Двете страни насърчават сътрудничество-
то в областта на нематериалното културно на-
следство.
IV. МЛАДЕЖ И СПОРТ
Член 42—Младежко сътрудничество
1. Двете страни приветстват и подкрепят
сътрудничеството между младежки организа-
ции в двете държави, както и обмена на младе-
жи, млади експерти и мултипликатори, като
специално насочват към възможностите в рам-
ките на Европейската програма “Младежта в
действие”.
2. В областта на младежката благотворител-
ност усилията са насочени към използване и
продължаване на създадената мрежа във връз-
ка с Европейския туининг проект в сферата на
младежката благотворителност.
Член 43—Сътрудничество в областта на
спорта
1. Двете страни приветстват сътрудничест-
вото в областта на спорта и в частност преките
контакти между спортните организации на двете
държави. Двете страни препоръчват обмен на
информационни материали и документация в
областта на спорта.
2. Съюзите или сдруженията на българската
страна по договора имат право да използват
австрийските федерални спортни съоръжения
в зависимост от наличието на свободни места.
При това за първодивизионните и втородиви-
зионните спортни отбори се прилага тарифата
за насърчаване. Българската страна предлага
използването на българските спортни съоръ-
жения от австрийски спортисти.
V. ОБЩИ РАЗПОРЕДБИ И ФИНАНСОВИ
УСЛОВИЯ
Член 44—Обмен на експерти
1. Изпращащата страна своевременно пре-
доставя на приемащата страна всички необхо-
дими документи за командированите експер-
ти, включително данни за желаната програма
на посещение. След решението на приемащата
страна за приемане на съответните експерти
посочва възможно най-бързо точното време на
пристигане в приемащата държава. Изпраща-
щата страна поема пътните разходи до първото
място на пребиваване в приемащата страна и
от последното място на пребиваване обратно.
Приемащата страна поема транспортните раз-
ходи на своя територия, свързани с дейността
на експертите.
2. Австрийската страна осигурява на българ-
ските експерти безплатно настаняване и днев-
ни в размер на 40 евро.